ជាការ​ពិត គេហទំព័រ​មួយ​នេះ​ពិត​ជា​មាន​សារៈសំខាន់​សម្រាប់​បរិបទ​នៃកា​រ​អភិវឌ្ឍ​ទេសចរណ៏​ក្នុង​តំបន់​អាស៊ាន​ជាពិសេសស្របពេល​ដែលវិស័យទេសចរណ៏មានការ​អភិវឌ្ឍដ៏​ខ្លាំងក្លា​នេះ​។ ពេល​វេលា​និង​ការ​ខិតខំប្រឹង​ប្រែង​ជាច្រើនត្រូវបានធ្វើឡើង រហូត​ដល់គេហទំព័រនេះ​ត្រូវបាន​ដាក់​ឲ្យ​ប្រើ​ប្រាស់​ដើម្បីបានជាប្រយោជន៏​ដល់អ្នក​ជំនាញ​ទេសចរណ៏ជាតិ និង​ក្នុងតំបន់​ជាពិសេស​ដល់ភាគី​ពាក់ព័ន្ធ​ក្នុង​វិស័យ​ទេសចរណ៏​ទាំងអស់។ ដើម្បីធ្វើ​ឲ្យ​គេហទំព័រ​នេះ​ឈាន​ទៅដល់​ការសម្រច​បាន​ជាផ្លែ​ផ្កា​ក្នុង​ការ​ផ្សារភ្ជាប់​អ្នក​ផ្តល់​ការ​ងារ ជាមួយ​អ្នក​សែ្វងរកការងារ​ដោយ​ក្នុងនោះ​យើងក៏​មាន​ការ​សហការ​ជា​មួយ​ដៃ​គូរ​អភិវឌ្ឍន៏ជាច្រើន​ទាំង​ក្នុងស្រុក​និង​ក្នុង​តំបន់​ដែល​ចូល​រួម​ដោយ​ផ្ទាល់​ក្នុង​ការ​បង្កើត​គេហទំព័រ​តាមរយៈ​ការផ្តល់​ទិន្ន​ន័យ​និង​ព័ត៌មាន​ដែល​ទាក់ទង​នឹង​ទេសចរណ៏​ហើយ​យើង​ត្រូវ​បាន​ផ្តល់​នូវ​ការ​ជួយ​គាំទ្រ​ពី​សហគ្រាស​អាជីវកម្ម​ទេសចរណ៏ និង​ភ្ញៀវ​ទេសចរណ៏​ជាច្រើន​តាម​រយៈ​ការ​ឧបត្ថម្ហ​ផ្សព្វផ្សាយរបស់គេ និង​ការពេញចិត្ត​លើការផ្តល់​សេវាកម្ម​របស់​អ្នកជំនាញ​ទេសចរណ៏​របស់​យើង ផងដែរ។​ដូចនេះ យើងខ្ញុំ​សូម​យក​ឪកាស​ដ៏វិសេសវិសាលដើម្បី​សំដែងនូវ​ការកោត​សរសើរ និងសូម​សំដែង​នូវ​អំណ​រគុណ​យ៉ាងជ្រាវជ្រៅ​ទៅ​ដល់អ្នក​ទាំង​នោះ​ដែល​មាន​សណ្តានចិត្ត​ដ៏ប្រពៃ​ដែលបាន​ជួយ​យើងខ្ញុំ​ក្នុង​អំឡុងពេលរៀបចំ និង​បង្កើត​គេហទំព័រនេះ។​ជាបឋម យើងខ្ញុំ​សូម​សំដែង​នូវ​ការ​ដឹង​គុណ​ដ៏ស្មោះអស់ពីដួងចិត្ត​ទៅដល់​សហការី​ទាំងអស់ ជា​ពិសេស​ភាគី​ពាក់​ព័ន្ធ​ក្នុងវិស័យទេសចរណ៏ទាំងអស់​ដែលបានចូល​រួម​ចំណែក​សហការ​ក្នុង​ការ​ផ្តល់​ដល់​យើង​ខ្ញុំនូវ​ទិន្នន័យ​ព័ត​មាន និង​ការ​គាំទ្រ​យ៉ាងពេញទំហឹង​ដើម្បីសម្រច​បាន​ជាផ្លែផ្កា​នូវ​គោល​ដៅ​ចំបងរបស់យើងក្នុង​ការបម្លាស់​ទី​អ្នក​ជំនាញទេសចរណ៏​ក្នុងបណ្តា​ប្រទេសសមាជិក​អាស៊ា​ន ពិសេស​ក្នុងគោលបំណងធ្វើ​ឲ្យ​ប្រទេស​កម្ពុជា​ក្លាយជា​គោល​ដៅទេសចរណ៏​ប្រកបដោយភាពកក់ក្តៅ ល្អស្អាត និងប្រកបដោយភាព​អស្ចារ្យ​ជាមួយ​នឹងគុណភាពដ៏​ល្អឥទ​ខ្ចោះ​នៃសេវាកម្ម​និង​ផលិតផល​ទេសចរណ៏។
បន្ទាប់​មក យើងខ្ញុំ​ក៏សូម​សំដែងនូវអំណរគុណ​អស់​ពីដូង​ចិត្ត​របស់យើង​ដល់​សហគ្រាស​អាជីវ​កម្ម​ទាំងអស់ ដែលតែងតែបាន​ចូលរួម​ចំណែក​ផ្សព្វផ្សាយ​លើគេហទំព័រ​របស់យើង ដែល​ជាប្រការធ្វើ​ឲ្យ​គេហទំព័រ​នេះ​កាន់​តែ​ក្លាយជាមជ្ឈមណ្ឌល​ព័ត៌មាន​ការងារ​ដ៏សំខាន់ប្រកបទៅដោយប្រសិទ្ធិភាព និង​និរន្តរភាព។​ហើយយើងខ្ញុំក៏​សូម​សំដែងនូវអំណរគុណ​ដ៏ជ្រាលជ្រៅដល់​ភាគី​ពាក់ព័ន្ធវិស័យទេស- ចរណ៏​ដែលបាន​ចំណាយ​ពេលវេលា​ដ៏​មាន​តម្លៃ​ក្នុងការផ្តល់​ព័ត៌មាន​ដ៏មានសារៈសំខាន់ និង​ក្នុងកា​រ​គាំទ្រ​ដល់​ការកសាង​សមត្ថភាព​អ្នក​ជំនាញទេសចរណ៏។​ហើយយើងខ្ញុំក៏សូមសំដែងនូវអំណរគុណដ៏ស្មោះស្ម័គ្រ​ដល់​ភ្ញៀវ​ទេសចរណ៏​ទាំងអស់ ដែល​បាន​ជ្រើស​រើសមក​ទស្សនាប្រទេសកម្ពុជា​និងសូមអរគុណចំពោះការផ្តល់នូវគំនិត​យោបល់​ដ៏​មាន​តម្លៃ​និង​កា​រ​ផ្តល់នូវព័ត៌មានដ៏មានតម្លៃដើម្បីធើ្វឲ្យ​កម្ពុជាក្លាយ​ជាគោល​ដៅទេសចរណ៏​ប្រសើរឡើង​ដែល​មិនធ្លាប់មាន។
សូមអរគុណសម្រាប់​ការទស្សនា​ប្រទេស​កម្ពុជាៈ ព្រះរាជាណាចក្រអច្ឆរិយៈ និងសូម​អរគុណ​សម្រាប់​ការទស្សនាគេហទំព័រ​www.cambodiatourismprofessionals.gov.kh
Today48Yesterday359This week1146Last week2445This month6698Last month7173All days55782Online Now: 9Your IP: 50.16.166.175 , Today: មិថុនា 20, 2013 ទំនាក់ទំនងយើងខ្ញុំ | បទបញ្ញត្តិនៃការប្រើប្រាស់ | គោលការសិទ្ធិបុគ្គល | ការមិនទទួលខុសត្រូវលើការបញ្ចេញមតិយោបល់ | ការថ្លែងអណរគុណ